IND vs PAK : કોહલીની ટીમ ઇન્ડિયા સામે પરંપરા જાળવી રાખવાનો પડકાર\nભારત અને પાકિસ્તાન કોઈ પણ રમતમાં આમનેસામને હોય ત્યારે ટીમ નહીં પણ બે દેશ રમી રહ્યા હોય તેવી લાગણી વચ્ચે રવિવારે આઈસીસી વન-ડે ક્રિકેટ વર્લ્ડ કપમાં ભારત અને પાકિસ્તાન વચ્ચે જંગ જામશે.

વર્તમાન ફૉર્મની દૃષ્ટિએ વિરાટ કોહલીની ટીમ ફેવરિટ છે અને તેમાંય આ તો વર્લ્ડ કપ છે જ્યાં પોતાના કટ્ટર હરીફ પાકિસ્તાન સામે ભારત ક્યારેય હાર્યું નથી. આ વખતે પણ એવો જ જુસ્સો જોવા મળે છે કે પાકિસ્તાનને તો પછાડી જ દેવાનું છે. 

ભારત અને પાકિસ્તાન વચ્ચેની રવિવારની લીગ મૅચ ભારતીય સમય મુજબ બપોરે 3.00 કલાકે શરૂ થશે.

IND Vs PAK એટલે રમતગમતના મુકાબલાઓનો મહારાજા

ભારત-પાકિસ્તાનની મૅચ હોય એટલે સૌની નજર હોય

ભારત અને પાકિસ્તાન રમતાં હોય ત્યારે માત્ર રમતપ્રેમી જ નહીં પરંતુ બંને દેશના કરોડો નાગરિકોની નજર તે મૅચ પર રહેતી હોય છે અને તેમાંય આ તો ક્રિકેટ છે. કબડ્ડી કે હોકીની મૅચમાં પણ આવો જ ઉન્માદ જોવા મળતો હોય છે.

જોકે દહેશત એક જ છે કે આ વખતના વર્લ્ડ કપમાં ઘણી મૅચો વરસાદે ધોઈ નાખી છે તેવી રીતે આ મૅચ ધોવાઈ જાય નહીં, કેમ કે માન્ચૅસ્ટરમાં રવિવારે વરસાદની આગાહી છે.

વર્લ્ડ કપમાં પાકિસ્તાન સામે ભારતનો હંમેશાં ઇજારો રહ્યો છે. અગાઉ બંને વચ્ચે રમાયેલી તમામ છ મૅચમાં ભારતનો જ વિજય થયો છે.

બંને વચ્ચે 1992માં પહેલી વાર ઑસ્ટ્રેલિયાના સિડની ખાતે મૅચ રમાઈ હતી ત્યારથી 2015માં ઍડિલેડ ખાતેના મુકાબલા સુધીની તમામ મૅચ ભારતે લગભગ આસાન કહી શકાય તેવી રીતે જિતેલી છે.

ભારત-પાકિસ્તાનની મૅચ ઇંગ્લૅન્ડનો મોસમ બગાડશે? 

કૅપ્ટન વિરાટ કોહલી શાનદાર ફૉર્મમાં

હાલનું ફૉર્મ જોવા જઈએ તો વિરાટ કોહલીની ટીમે સાઉથ આફ્રિકા અને ઑસ્ટ્રેલિયાને હરાવ્યું હતું જ્યારે ન્યૂઝીલૅન્ડ સામેની મૅચ વરસાદને કારણે ધોવાઈ ગઈ હતી.

બીજી તરફ પાકિસ્તાનનો માર્ગ આસાન રહ્યો નથી, કેમ કે તે વેસ્ટ ઇન્ડીઝ અને ઑસ્ટ્રેલિયા સામે હારી ગયું છે તો શ્રીલંકા સાથેની મૅચ વરસાદને કારણે ધોવાઈ જતાં તેને એક પૉઇન્ટથી સંતુષ્ટ રહેવું પડ્યું હતું.

આમ પૉઇન્ટટેબલમાં ત્રણ પૉઇન્ટ સાથે પાકિસ્તાન છેક આઠમા ક્રમે છે તો ભારત પાંચ પૉઇન્ટ ધરાવે છે અને હાલમાં ચોથા ક્રમે છે.

કૅપ્ટન વિરાટ કોહલી અત્યારે શાનદાર ફૉર્મ ધરાવે છે, પરંતુ શિખર ધવન ઑસ્ટ્રેલિયા સામે સદી ફટકાર્યા બાદ ઈજાગ્રસ્ત છે અને આ મૅચમાં રમવાના નથી.

આ સંજોગોમાં લોકેશ રાહુલની કસોટી થનારી છે, કેમ કે મોહમ્મદ આમિર અને વહાબ રિયાઝ જોરદાર ફૉર્મમાં છે. 

આ બંને બૉલર સામે રમવા માટે વધારાની...\n\ntl;dr:
આમ તો મુકાબલો બે ટીમના ખેલાડીઓ વચ્ચે છે, પણ દર વખતની માફક આ વખતે પણ જાણે બે દેશ વચ્ચે જંગ જામ્યો હોય તેવો જુસ્સો ભારત-પાકિસ્તાનમાં જોવા મળી રહ્યો છે.